ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ቀዳማይ ክፍሊ ክሳብ ዲግሪ ብሓባር ዝተምሃሩ ኣቦን ወድን 29 መስከረም 2019 ምንጪ ስእሊ, Remedan Kamil መግለጺ ስእሊ, ሼህ ካሚል ኣሊዩ ቃሲም ምስ ወዶም ረመዳን ሽኽ ካሚል ኣሊዩ ቃሲም፡ ኢማምን መምህር ዩኒቨርስቲን ኮይኖም ሽድሽተ ቆልዑ ኣለውዎም። ምስ ወዶም ካብ ቀዳማይ ክፍሊ ክሳብ ዲግሪ ተማሂሮም። ንቦኽሪ ውላዶም ረመዳን ካሚል ትምህርቲ ከመዝግብዎ ምስወሰድዎ ንባዕሎም'ውን ክመሃሩ ወሲኖም። ምስ ወዶም ፊደል ቆጺሮም፤ ዩኒቨርሲቲ ኣትዮም ተመሪቖም። ሸኽ ካሚል፡ ኣብ ክልል ኦሮሚያ ባሌ ጎባ'ዮም ዝነብሩ። ምስ ወይዘሮ ዛህራ ሙሓመድ ሓዳር መስሪቶም ካብ ዘፍረይዎም ቆልዑት ሓደ፡ ረመዳን'ዩ። ወዶም ኣብ ቱሉ ዲምቱ ናብ ዝርከብ ቀዳማይ ደረጃ ቤት ትምህሪ ሒዞም ኣብ ዝኸዱሉ እዋን ስሙን ስሞምን ኣመዝጊቦም። ሽዑ ምስ መምህራን ሰላምታ ተለዋዊጦም፤ ስሒቖምን ተጻዊቶምን ንወዶም ምስ ኣመዝገቡ "በል ኣብኡ ከለኻ ካሚል ኣልዩ ኢልካ ጸሓፍ" በልዎ ነቲ መዝጋቢ። ስለምንታይ'ዮም ቆልዑ ኣብ ቤት ትምህርቲ ሸደድቲ ዝኾኑ?
